ROMÂNIA

JUDEŢUL SUCEAVA

CONSILIUL LOCAL AL COMUNEI STROIESTI

- PROIECT -

HOTĂRÂRE

la proiectul de hotărâre privind aprobarea devizului general actualizat reprezentând noua valoare a investiției la obiectivul: ʺReabilitarea și modernizarea școlii primare Ilie Grămadă în localitatea Zaharești, comuna Stroiești, judeţul Suceavaʺ, prin Ministerul Dezvoltării Regionale și Administrației Publice, Programul Național de dezvoltare locală, Reabilitarea/modernizarea unităților de învățământ preuniversitar, respectiv: grădinițe, școli generale primare și gimnaziale, grupuri școlare, unități de învățământ special de stat

Consiliul local al comunei Stroieşti , jud. Suceava

Având în vedere :

* Expunerea de motive prezentată de domnul Senic Mihai – primarul comunei Stroieşti, jud. Suceava înregistrat sub număr 867 din 13.02.2019;

- Raportul de specialitate al Compartimentului financiar- contabil înregistrat sub nr. 868 din 13.02.2019;

- Raportul de avizare al Comisia de specialitate nr. 1 pentru pentru programe de dezvoltare economico – sociale, buget, finanţe, administrarea domeniului public şi privat al comunei, agricultură, gospodărire comunală, protecţia mediului şi turism din cadrul Consiliului local al comunei Stroieşt;

- Raportul de avizare al Comisia de specialitate nr. 2 pentru învăţământ, sănătate şi familie, muncă şi protecţie socială, activităţi social – culturale, culte, protecţie copii din cadrul Consiliului local al comunei Stroieşti;

- Raportul de avizare al Comisia de specialitate nr. 3 pentru administraţie publică locală, juridică şi de disciplină, apărarea ordinii şi liniştii publice, a drepturilor cetăţenilor din cadrul Consiliului local al comunei Stroieşti;

- adresa nr.21748/11.02.2019, înregistrată sub numărul 852/13.02.2019, a MDRAP pentru derularea Programului Naţional de Dezvoltare Locală;

În conformitate cu :

- prevederile art.71, alin.(1) din O.U.G. nr. 114/2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene;

- prevederile art. 58 si art. 59 din Legea nr. 24/2000, republicata, cu privire la normele de tehnica legislativa pentru elaborarea actelor normative ;

- prevederile art.11 din Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală;

- prevederile art.44 din Legea nr. 273/2006 privind finanţele publice locale, cu modificările şi completările ulterioare;

În temeiul art. 36 alin.(2) lit.b), alin (4) lit d), alin.(6) lit.a) pct.1 şi art. 45 alin.(2) lit.e), art.115 alin.(1) lit.b) din Legea nr. 215/2001 privind administratia publica locala, republicată ;

H O T Ă R Ă Ş TE

**Art. 1**. Se aprobă actualizarea indicatorilor tehnico-economici potrivit Devizului general la obiectivul de investiţie: ʺReabilitarea și modernizarea școlii primare Ilie Grămadă, în localitatea Zaharești, comuna Stroiești, judeţul Suceavaʺ, aprobați potrivit HCL nr. 53/2018, ca urmare a modificăriilor legislative, care în perioada 1 ianuarie 2019 - 31 decembrie 2019, pentru domeniul construcţiilor, salariul de bază minim brut pe ţară garantat în plată se stabileşte în bani, fără a include sporuri şi alte adaosuri, la suma de 3.000 lei lunar, pentru un program normal de lucru în medie de 167,333 ore pe lună, reprezentând 17,928 lei/oră, potrivit anexei 1 care face parte integrantă din prezenta hotărâre.

**Art. 2**. Se aprobă ***valoarea totală a investiției în sumă de 1.549.746 lei,*** din care C+M = 1.423.666,00 lei;

* ***Suma alocată prin bugetul de stat = 1.472.694 lei***
* ***Suma din bugetul local = 77.052,00 lei***

**Art. 3**. Primarul Comunei Stroiești, prin aparatul de specialitate va asigura aducerea la îndeplinire a prevederilor prezentei Hotărâri.

**Art. 4**. Prezenta hotărâre se va comunica: primarului comunei Stroiești, Instituția Prefectului- Județului Suceava, MDRAP și persoanelor interesate.

Iniţiator , Avizat pentru legalitate,

PRIMAR SECRETAR,

Senic Mihai Roşu Elena Brînduşa

Stroieşti, 13.02.2019